গ্রিনল্যান্ড ইস্যু! ডেনমার্ক সহ ৮ দেশের উপর শুল্ক ট্রাম্পের

ওয়েব ডেস্ক : গ্রিনল্যান্ড (Greenland) দখল করতে মরিয়া মার্কিন প্রেসিডেন্ট ডোনাল্ড ট্রাম্প (Donald Trump)। কিন্তু এর মাঝেই সামরিক মহড়ার অছিলায় সেখানে সেনা পাঠিয়েছে ন্যাটো গোষ্ঠীভুক্ত বিভিন্ন দেশ। কিন্তু এই বিষয়কে ভালোভাবে নেননি মার্কিন প্রেসিডেন্ট। সেই কারণে ডেনমার্ক, নরওয়ে, সুইডেন, ফ্রান্স, জার্মানি, ব্রিটেন, নেদারল্যান্ড এবং ফিনল্যান্ড থেকে পণ্য আমদানি পণ্যের উপর ১০ শতাংশ (Tariffs) অতিরিক্ত শুল্ক চাপালেন তিনি। তা লাগু হবে ফেব্রুয়ারি মাসের ১ তারিখ থেকে।

ট্রুথ সোশালে মার্কিন প্রেসিডেন্ট লিখেছেন, “আমরা বহু বছর ধরে ডেনমার্ক (Denmark) এবং ইউরোপীয় ইউনিয়নের সমস্ত দেশসহ অন্যান্য দেশগুলোকে ভর্তুকি দিয়ে আসছি। এখন কয়েক শতাব্দী পর ডেনমার্কের প্রতিদান ফিরিয়ে দেওয়ার সময় এসেছে। কারণ বিশ্বশান্তি এখন ঝুঁকির মুখে! চীন ও রাশিয়া গ্রিনল্যান্ড চায়। আর এটি ঠেকাতে ডেনমার্কের কিছুই করার নেই।”

আরও খবর : বাংলাদেশে হিন্দুদের উপর অত্যাচার নিয়ে উদ্বিগ্ন ব্রিটিশ এমপি

এর পরেই গ্রিনল্যান্ডে সেনা পাঠানো নিয়ে ডেনমার্ক, নরওয়ে, সুইডেন, ফ্রান্স, জার্মানি, ব্রিটেন, নেদারল্যান্ড এবং ফিনল্যান্ড থেকে আমদানি পণ্যের উপর শুল্ক চাপিয়েছেন ট্রাম্প (Trump)। যা ২০২৬ সালের ১ ফেব্রুয়ারি থেকে কার্যকর হবে। তবে, মনের মতো চুক্তি না হলে সেই শুল্ক জুন মাসের ১ তারিখ থেকে ২৫ শতাংশ করা হবে বলেও হুঁশিয়ারি দিয়েছেন তিনি। ট্রাম্প আরও জানিয়েছেন, যতদিন না গ্রিনল্যান্ড (Greenland) নিয়ে চুক্তি হচ্ছে ততদিন এই শুল্ক বজায় থাকবে। ট্রাম্পের এই সিদ্ধান্তের পর গ্রিনল্যান্ড নিয়ে সংঘাত চরমে পৌঁছাতে পারে বলেই মনে করছেন বিশেষজ্ঞরা।

তবে ট্রাম্পের এমন মন্তব্যের সমালোচনা করেছে ইউরোপের একাধিক দেশ। জার্মানির তরফে বিবৃতি দিয়ে জানানো হয়েছে, ডেনামার্কের (Denmark) আমন্ত্রণে তারা গ্রিনল্যান্ডে ১৩ জন সেনা আধিকারিককে পাঠিয়েছে। সেই পথে হেঁটেই গ্রিনল্যান্ডে সেনা পাঠিয়েছে সুইডেন, ফ্রান্স, নরওয়ে। অন্যদিকে গ্রিনল্যান্ডের রাজধানী নুকে কনস্যুলেট খোলার কথা জানিয়েছে কানাডা এবং ফান্স। আর এভাবে সে দেশে সেনা পাঠানো সিদ্ধান্তকে বেশ গুরুত্বপূর্ণ বলে মনে করছে আন্তর্জাতিক মহল। তবে গ্রিনল্যান্ডে হামলার হুমকি নিয়ে ডেনমার্কের প্রধানমন্ত্রী আগেই জানিয়েছিলেন, আমেরিকা যদি হামলা চালায়, তাহলে সেই মুহূর্তেই ন্যাটো ভেঙে যাবে। পাশপাশি এই হামলা প্রতিরোধের কথাও বলেছিলেন তিনি।